કહેવાય છે કે પહેલો સગો તે પાડોશી, પણ અહીં જ્યારે ખુદનો જીવ જોખમમાં હોય તો પાડોશી કેવી રીતે વહારે આવે. નજીકમાં રહેતા એક વડીલે પીડિત પરિવારની આ ઘટનાનું વર્ણન કર્યું તે ખરેખર હૃદયદ્રાવક છે. તેઓ જણાવે છે કે જ્યારે આ ઘટના બની ત્યારે તેઓ સામેના મકાનની છત ઉપર હતા. રાતનો સમય હતો અને પાણી એટલી ઝડપથી ફરી વળ્યું કે એક ચીસ સંભળાઈ ‘હે બાપ રે’. ત્યારબાદ શું થયું તે ખુદ વડીલ પણ નથી જાણતા. વડીલ કહે છે કે તેઓ બે દિવસ સુધી મકાનની છત પર ખાધા-પીધા વગર રહ્યા.